Автор Тема: Projekt "Siebzehn Meisterstück" – Ford Taunus 17m P7b 1969 (Прочетена 9745 пъти)\nЮли 15, 2011, 17:44:02\nТова е Форда на Дядо ми – '69 Таунус 17m P7b, с 6- цилиндров двигател- 1.8s, 82 коня, с карбуратор Solex 32 DDIST.\nКолата е била явно трафикантска (по думи на Дядо ми), между другото има и допълнителен тайник в багажника. Била е конфискувана на митницата, и след това закупена от него. Дълги години е поддържана и карана, в много редки случаи и през зимата. Принципно през месеците, когато има сняг, колата си седеше на сухо в гаража. Това е и причината да има минимално количество ръжда тук- там.\nКолата е бракувана от 3 месеца, защото не беше карана от 2009-та насам и само седеше в гаража и й се плащаха таксите. А сега, като е без номера и данъци- нека си седи в гаража- нито хляб яде, нито нищо Това е моето мнение.\nНамеренията на Дядо ми бяха: колата да се бракува (както се случи) и да се даде на скрап за има няма 500 лева. Звучи абсурдно за кола на тези години, с такава визия и в доста добро техническо състояние. Баща ми подкрепи тази теза, с твърдението, че няма средства и по- лошото, че няма желание да поддържа тази кола, поради "изразходваният й капацитет".\nАз обаче съм инат и се противих на това и застанах зад идеята, тази кола да продължи да живее, да се реставрира, където е нужно, защото има все пак кусури. И така, мисля, че засега удържам фронта.\nДнес Форда беше изкаран от гаража, почистен вътрешно и външно от 2- годишният прах и паяци, зареден с нужните течности и запален. Ревът на събуденият от дълъг сън, V6 беше, страхотен, неописуем.\nЕто и още мат'риал:\nПо нататък, ще пиша какви проблеми има, какво има да се прави по Форда и какви изгледи има за напред!\n« Последна редакция: Декември 13, 2012, 22:43:00 от dido1903 »\nЮли 15, 2011, 20:39:10\nСтрахотен автомобил, а и с V образен двигател!\nНадявам се в неделя да го видя на живо и да му се порадвам отблизо\nКато гледам калъфите на седалките какво ли ще излезе отдолу ?\nСигурно салонът е запазен.\nЗабелязах и една интересна ретро туба за масло Кастрол.\nИмах същата и я изхърлих и сега ме е яд много.\nЮли 15, 2011, 21:20:36\nВ неделя ще го инспектираш, подробно\nТова което, наричаш калъф, е просто пришит плат към облегалките с цел да се запазят за по- дълго. Върху всяка седалка е сложено и още едно покривало, което може да се маха- в случая го махнах за фотосесията. Интересното е, че за пръв път махам калъфите и видях салона такъв, какъвто е. Наистина е много запазен.\nА тази тубичка на Кастрол, дядо ми я е приспособил, с нея да спира и пуска маслото, когато се наложи, за да се смазват кобилиците- това е един от недостатъците- не достатъчното омасляване, което води до чукане.\nПримерно, вече, като е на 4-та и си във високите обороти( а и не само), се чува адското чукане под капака. Все едно слушаш кола от 30-те.\nТова е единият проблем при тази кола.\nЮли 15, 2011, 21:34:20\nКак ще го дават на скраб,к'ви са тез хора то грехота бре....много прилично си изглежда Форда.....\nА при положение,че е бракуван няма ли да има "филми" във връзка със връщането му към живот,т.е. нова регистрация..?Аз доколкото знам трябва да се минава Технотест....някой по-информиран може ли да хвърли светлина по въпроса?\nЮли 15, 2011, 22:08:01\nФорда засега има неясно бъдеще. Първо трябва да се оправи визуално( оригиналната боя се пази и се чака добър финансов момент, за да се пръсне цялостно) и има да се побарника под капака- голям проблем прави водната помпа.\nЗаради един семеринг, който се намира зад това колело:\nколата не може да се движи на дълъг път- на практика, с нея не можеш да си свършиш работата, ако бързаш за някъде, примерно. От помпата тече, като от чешма...\nКато пример давам: Пътят Пловдив- Перущица(където се намира колата) е ~25км. По данни, на дядо ми- той трябва да спира на 3 места за да долива вода в радиатора, за да стигне дестинацията си до край. А капацитета на радиатора е 7л. Та общо взето- това е жизненоважно да се направи и след това ще се реши кой, къде и как ще я кара\nЮли 15, 2011, 22:18:04\nИмам предвид,че 1-во трябва да помислиш и да провериш какви точно проблеми биха възникнали при опит за регистрация на вече бракуван автомобил,и едва тогава да мислиш кое как да оправиш и да харчиш пари по него.....\nЮли 15, 2011, 23:45:02\nТехнотеста струва 180 лева.\nMainaCore го мина този път миналата година с неговата Жулиета, нищо сложно, даже без рушвети.\nТрябват спирачки и да се вижда, че има ламарина.\nВсе пак е необходимо да има документи, останали след бракуването.\nТехниката мисля, че е най-малкият проблем\nЮли 16, 2011, 00:20:22\nДобре дошъл. Ще те приемем с радост в нашата просташка общност.\nАз искам да я видя тая кола. Ех, спомени. Такъв Форд, имаше в махалата ми пред моя блока - бяха 3 броя. И трите със V-6 двигатели. И още една Гранада от старите 70-те години, 2800, имаше и се караха. Чудесна кола, карал съм един от тях - като този, който имаш, но червен. И колко сме обикаляли с него, само той си знае. Има невероятно здрава каросерия и двигател, обаче много нежно предно окачване. Хубава возия и приятна динамика.\nКато цяло, не е за изхвърляне. Но, има такива болни хора, които изхвърлят напълно годни и чудесни автомобили, заради дребни проблеми. Това ми е било чудно винаги- автомобил с чудесно купе, оригинална боя и читава механика, бива бракуван и предвиден за вторична суровина. И моя беше тръгнал нататък. За щастие, на време осуетихме този пъклен план. Струва си Форда. Но, ще трябва да се прегледа основно. Спирачки, ходова част, запалителна уредба, горивна уредба, охладителна и прочие. Водната помпа май се ремонтираше. Но, не знам от къде да се купи ремонтен комплект за нея. По-добре нова. А, това каране с вода я съсипва допълнително, както и останалите работи. Редно е да работи с антифриз. Но, стигни до там. Ако трябва ще помагаме с някоя-друга хамалогия и напъване.\nЮли 16, 2011, 00:56:53\nДобре дошъл !Страхотен автомобил ,дано успееш да го върнеш за нов живот\nКолега ,ако разрешиш ...да поясня ...В-образните двигатели на Форд са практически неразрушими\nпроблема който споменаваш ...с мазането се дължи на превъртяли и износени втулки на разпределителният централно разположен вал ...това е вследстивие използване на неподходящо масло за двигателя ...втулките се износват превъртат в гнездата в които са набити и по този начин затварят каналите осигуряващи мазане на валовете и кобилиците ...в случая става въпрос за 1-вата и последна втулка ,които са самонагаждащ тип ....става въпрос за това че втулката е отворена със специялен профил при което като се набие идва на подходящият размер .\nПървата втулка осигурява мазане на лявата глава на двигателя ...тази която се намира откъм шофъорското място ,а последната\nвтулка през нея се захранва мазането на дясната глава на двигателя ....няма нищо дефектно или т.н.в двигателя ...просто\nтрябва да се сменят втулките ...които са различни по размер ..отвътре на вън ...набиват се с подходящите дорници като на\nвсяка цена се следи с фенерче светлината за отвора за мазане при монтаж ,което е важно за да стига налягането на маслото\nдо кобилиците ...\nимам при мен оригинални втулки на ГЛИКО\nПРоблема с водната помпа е от фибърчето ...което също се решава лесно ...\nВсичко това го казвам за да те успокоя ...и аз имам Гранада с шест цилиндров мотор ....\nи ти казвам това са адски здрави автомобили ...стига да се пъддържат правилно\nЮли 16, 2011, 15:01:05\nДобре заварили, както казва народът\nЗа технотеста ще се оправим, просто се иска якото търпение. Документите като бележката от бракуването и големият талон на колата се пазят- проблем няма. Самото лицензиране от техното, варира от 100 до 300 лв. Технотеста ще е най- накрая.\nДо др. Живков, всичко това което си изброил, за преглед: спирачки, ходова част, запалителна уредба, горивна уредба са функциониращи, при тях проблем няма.\nДо madboy: супер изчерпателно описание ми даде, за което много благодарско!!! Относно втулките, ще те имам в предвид, като стигнем до тях.\nДнес намерих азбуката прилежаща към Форда, заедно с емблемите. Почистени са с препарат за метали със защита от потъмняване. Със същият, ще се опитам да мина и хромираните части по колата: брони, лайсни, бравите, да видя дали ще има някакъв ефект и при тях.


Камъни, които разкриват вашата същност | Az-jenata.bg\nКамъни, които разкриват вашата същност\nБижутата, които избираме да носим, почти винаги имат в себе си невероятни камъни. Всеки камък носи определена вибрация и силно послание. В следващата снимка ще видите 10 камъка. Изберете един от тях и вижте какво показва изборът ви.\nПерлата символизира развитието на природата и трансформацията. Ако вашият избор е перла, то вие сте мил, мъдър и открит човек. Горделиви сте, но в рамките на нормалното, имате богата душевност и щедро сърце. Не пропускайте да добавите перли към вашата визия. Не забравяйте, че те са били украшение на повечето дрехи и аксесоари на монарсите.\nПерлата от песъчинка се превръща в нещо наистина красиво и невероятно. В живота ви ще има ситуации, които ще ви карат да мислите, че съдбата не е на ваша страна. Бъдете търпеливи и добри и бъдете сигурни, че красивите моменти предстоят скоро.\nТози красив червен камък символизира жизнена енергия, светлина и огън. Ако сред предложените камъни сте избрали точно него, то вие сте експлозивен, импулсивен и много ексцентричен човек, който обича промените. Рубинът също като перлата е имал специално място в одеждите на монарсите, мечовете на рицарите, накитите на принцесите.\nВ трудни времена винаги може да се доверите на неговата сила. Ако има момент, в който усещате, че силите ви напускат, вземете от тайнствената енергия на рубина. Носете бижу инкрустирано с камъка и ще видите как силите и положителната енергия отново се завръщат в живота ви.\nБрилянтът е избор на тези, които могат да нарекат себе си честни и открити хора. Вие сте силни като личности, обичате свободата и сте непоколебими, когато трябва да вземете важно решение. Хората около вас често ви приемат като пътеводна светлина.\nВ Древна Гърция брилянтите са били наричани „неразрушими“. По природа вие сте безстрашна личност, затова често избирате приключенията пред рутината. Съветваме ви преди значими събития, промени и нови приключения, да следвате пътеводната светлина на брилянта. Все пак, всяка дама трябва да има в колекцията си поне едно бижу с брилянт.\nСиният топаз ли е вашият избор? Тогава за вас може да се каже, че сте спокойна, балансирана и обичаща живота личност. Винаги сте коректни с хората около вас и това е причина да сте толкова ценени от тях.\nСиният топаз има силата да охлажда страстите и да успокоява гнева. В живота си ще бъдете изправени пред не малко конфликтни ситуации както и важни съдбоносни събития. В тези моменти е важно да действате с балансирани емоции и думи. Затова носете винаги със себе си син топаз.\nОливинът е красив, но рядко срещан камък. Ако той е грабнал вашето внимание, то вие сте мистериозна личност.\nТози камък символизира силата на природата, а в древни времена благородниците са го използвали като лечебен камък. Бил е приеман като сила, която премахва болестта и предпазваща семейството.\nПред вас има много блестящи перспективи, които ще променят живота ви. Но ще трябва да защитите себе си и близките си от негативни енергии, а оливинът може да направи това най-добре.\nгадаене на съдбата


Анемии в детската възраст - симптоми и лечение\nАнемиите се определят като намаление на еритроцитната маса или на концентрацията на Hb в единица обем кръв. Наблюдава се във всички възрастови периоди на детството включително и при новородените.\n1. Анемия при новороденото. Причини: кръвозагуба, която може да се дължи на руптура на плацентарни и пълни кръвоносни съдове, хирургични интервенции и др. При родови травми, новороденото също е анемично, както и при хеморагична болест у новороденото. Хемолизата е важна причина за анемия.\nЛечение – хемотрансфузия.\n2. Анемия при недоносените. Свързани са с различни фактори, в първия месец след раждането. Важна роля играе костния мозък – ранна анемия. По-късно играе роля дефицитът на желязо, вследствие изчерпване тъканните запаси на желязо – късна анемия, характеризира се с всички белези на желязо недоимъчна анемия. С подобна картина е и анемията при близнаци. Лечение на ранната анемия не се препоръчва, тъй като при липса на допълнително вредни фактори, еритропоезата се възстановява напълно. При много ниски стойности на еритроцитите и Hb, може да се проведе хемотрансфузия. Лечение на късната анемия е като при желязо недоимъчната анемия.\n3. Желязо недоимъчни анемии. Недостигът на желязо предизвиква анемия. Причините са различни, но най-честата е недостатъчното приемане на желязо с храната. Профилактика е свързана с профилактиката на недоносеността, с правилно хранене и борба с инфекциите. Всички деца след 4 месечна възраст трябва да получават препарати съдържащи Fe два пъти дневно през устата, няколко месеца. Тези курсове могат да бъдат повтаряни 2-3 пъти годишно. Важно е навременното захранване на децата със зеленчукови храни.\nЛечение. Fe (желязо) по 6 mg/kg тегло по 3 пъти преди хранене. При повръщане или диария – инжекционно приложение. Лечението продължава 2-3 месеца след нормализиране нивото на Hb, за да се възстанови запаса от желязо. Кръвопреливане се прави само при тежко- степенна анемия, назначават се и витамини.\n4. Хомолитични анемии – характеризират се със силен разпад на еритроцити. Причини са интраеритроцитни или екстраеритроцитни увреждания. Делят се на – вродени и придобити. Лечение със спленектомия: При децата спленектомията трябва да бъде отложена след 4 годишна възраст. Ако детето поддържа ниво на Hb около 100 g/l без да се нуждае от чести преливания. След спленектомия, децата заболяват по-често от пневмококови инфекции. Хемоглобинопатии групи наследствени заболявания, при които има генетично обусловено нарушение в една от полипептидните вериги, на глобина, в резултат на което се образува патологичен Hb.\nНай-често се среща анемията на coley – Таласемия майор. Това е най-тежката форма на таласемия.\nКлинична картина: характеризира се с бледост, отпадналост, жълтеница, които обикновено стават явни от 6-та седмица след раждане. При по-големите деца изпъкват последиците от хроничната анемия – затруднено дишане, учестена сърдечна дейност, лесна уморяемост. От изследване проличава изразената анемия, хепатоспленомегалията, жълта оцветка на кожата и склерата. Децата изостават в психичното развитие и придобиват характерен екзотичен фациесконувиден череп, къс седловиден нос, изпъкнали скули. Децата преживели пубертета показват данни на клинична картина – има силно изразена анемия и промяна в еритропоезата на хемоглобина. Прогнозата е сериозна. Инфекциозните заболявания протичат тежко и стават причина за смъртта на болните деца.\nЛечение: за да могат да водят нормален живот, трябва да поддържат ниво на Hb 100 g/l, което налага перманентни хемотрансфузи, които в последствие довеждат до вторична хемосидероза. В определени случаи, пълно излекуване се постига чрез провеждане на костномозъчна трансплантация.


Търся: - Web developer за решаване на проблеми в сайт | Predpriemach.com\nТърся разработчик, който може да ми помогне с решаването на няколко проблема в Open Cart сайт, версията е 3.0.3.2.\nПървото нещо е, че не ми работят SEO url-тата на БЛОГА, иначе си работят в основната част на сайта. Очевидно блогът и някоя модул си правят взаимно проблеми, най-вероятно е SEO модула, но не знам как да го оправя, а искам да работят.\nДругото е, че при One Page Checkout модула повечето пъти не визуализира на клиента цената на доставката, тоест не я включва на чекаута в общата сума на поръчката. Не му я показва, избира примерно доставка за 4 лв. и продукт за 30 лева и пише общо 30 лв., а в същото време после в мейла за потвърждение си е добавена стойността на поръчката. Пробвахме без One Page Checkout работи си нормално, но ми трябва този модул иначе е супер дълго.\nАко някой може да помогне да ми пише ЛС или да ми препоръча друг човек, също бих се радвал.\nЕдинствения читав човек в БГ, който ще ти свърши работа: https://www.facebook.com/hristo.kalaidjiev.3\nСподелям това мнение на 100%, бих добавил и: https://www.facebook.com/nedialka.draguleva\nхах не е задължително да има опит точно пък с опен кард, за да реши такъв проблем, но пък аз се чудя що не давате линкове към тез специалисти тук, акаунтите им тук, а правите реклама на фейса.. Фейса прави ли реклама на предприемач и специалистите тук?\nПривет, ако все още не си намерил човек, ще ти оправим проблема, последно си помням, че оправяхме някакви сериозни проблеми по-твой магазин ако не се бъркам.\nДа бе, и аз бех останал с впечатлението че Станимир най му разбира на Опенкарта тъдява\nПП: Изберете българското (предприемач.комското)!\nПривет, най-много, надали. Но разбираме, долу-горе от 10 години, но се опитваме, дори сме партьори с Opencart, към друга услуга в Америка.\nА бе има доста по-голям избор от 1 човек. Във форума има много колеги, които биха ти свършили страхотна работа. Аз ти препоръчвам @elenkov. Мисля, че членува тук. Ако ли не, сайтът му е фамилията.net\nНикито членува, ама се прави на луд и не влиза. Никът тук му е @samba . А колко клиента може да завлече от тук и той.\nДвама и един глас също за @CTAH . Това са хората, с които съм работил и за това мога да дам мнение за тях, а иначе не се съмнявам, че има и още много опитни тук.\n@Blinky, специално за Opencart проблеми се обръщам предимно към Николай Еленков. Вярно, реже си леко към цените, но до тук наистина си знае работата. Колкото до останалите колеги във форума - сигурен съм че има добри, вероятно и по-добри. Просто не мога да дам мнение от "първа ръка" и да препоръчам съответно.\nКъм автора на темата - попаднал си на правилното място. Като всеки форум и тук има спам и офтопик, но в случай, че търсиш рабирачи в тънки сфери, със сигурност ще ги намериш тук. Хубав уикенд на всички!\nВсички добри работят да добри цени, иначе няма логика.\nЩо па опънкард, нали не е модерно\nБлагодаря за оказаното доверие при решаването на проблемите.\nКолегата Кузмов свърши супер бързо и професионално работата, доставките ми работят правилно вече и СЕО урл адресите също. Очевидно имаше някакъв конфликт с модулите или с визуализацията, но проблема вече е решен. Благодаря много на него, както и на всички, които писаха в темата и на лични съобщения, честно казано не очаквах да се отзоват толкова много хора.


Анурадха Накшатра попада под 17 -та звезда в индийския астрологичен брой. Ако вашето бебе е родено в тази звезда, тогава ние сме подготвили, особено имената на бебето на Анурадха накшатра за вас. В индуистките традиции и вярвания се смята за късмет и благоприятно, ако назовете малката според нейната рождена звезда и астрология. За тези, които търсят едно такова бебешко име, което попада под Анурадха накшатра, тези смислени, прекрасни и съвременни имена на Анурадха накшатра могат да бъдат полезни.\nАнурадха Накшатра и нейните характеристики:\nНакшатрата на Анурадха има символ на лотос и е под влиянието на Сатурн. Звездата варира от 3.20 до 16.40 в знака Скорпион. Ако вашето бебе е родено в тази звезда, се казва, че те са много съсредоточени и решени какво искат в живота. От образованието до обучението и кариерата, родените в Анурадха накшатра винаги са първи в завършването на всяка поета задача. Освен това, тези в тази звезда също са частни лица, но винаги имат баланс между професионалния и личния живот.\nРодените в Анурадха накшатра са приятелски настроени, красиви, нежни, нежни с другите и са с мек говор.\nАнурадха Накшатра Имена Начална буква/Сричка:\nАко вашето малко дете е родено в Анурадха накшатра, се счита за добро, ако името му започва с буквите, определени за звездата. И така, имената на анурадха накшатра започват с:\nАко предпочитате да назовавате според падас,\nИмената на 1 -ва пада на Анурадха Накшатра започват с Na.\nАнурадха Накшатра второ име на пада с Не.\nИмената на третата пада на Анурадха Накшатра започват с Ну.\nАнурадха Накшатра, 4 -та падаща имена с Не.\nКрасиви и най -нови имена за бебета на Анурадха Накшатра 2021:\nЕто ни; нека да продължим и да изследваме прекрасните и очарователни имена на Анурадха накшатра за бебе, родено тази година.\nAnuradha Nakshatra Baby Boy Имена:\nНааяк е може би най -желаното и известно име в индийските домакинства за родените в Анурадха накшатра. Това означава водач или водач на няколко индийски езика.\nNabil е модерно ново и прекрасно име на момченце. Това означава благороден човек или щедра душа. Името произлиза от езика хинди и е сред новите имена.\nНадин е друго рядко и прекрасно име на Анурадха Накшатра. Името Надин означава Властелин на реките. Това също означава океан или безкраен. Не е ли прекрасно и това е сред последните имена на момчетата на Анурадха накшатра.\nИмето на Нагеш е доста традиционно, но смело и красиво. Нагеш означава собственик на змия или господар на змии. Името е известно и популярно в няколко щата на Индия.\nNahul е друго прекрасно и модерно рядко име. Името Nahul означава мощен.\nNaksh е красиво и очарователно име на бебе, което абсолютно обичаме. Това означава луна или звезди. Това също символизира блясък и блясък. Произхожда от хинди и санскрит.\nНаман е прекрасно име, което се среща най -вече в северната част на Индия. Името Наман означава поклон или отдаване на почит.\nНандан означава празник или удоволствие. Името също символизира храма и други имена на Господ Вишну и Бог Шива. Това е прекрасно и красиво име на момченце под накшатрата на Анурадха.\nИмето на Нарун произлиза от индуистките религиозни текстове и митология. Нарун означава водач на мъже. Това са красиви имена на Анурадха накшатра за момче.\nНаусад или Наушад означава щастлив. Името е рядък избор на име на бебе, което все още не е намерено или често срещано в Индия.\nNavdeep е прекрасно име, което е популярен, но младежки избор за мнозина. Името Navdeep означава светлина или нова лампа. Друг вариант на правопис на Navdeep е Navdip.\nНеелканта е друго име за Господ Шива. Означава и владетел със синя шия. Друг вариант на име на Neelkanta е Neelkanth. Това е сред популярните имена на анурадха накшатра в телугу и тамил.\nNeelesh е традиционно име за момченце, което означава луна или Господ Кришна. Това е прекрасно и вечнозелено име на момченце за Анурадха накшатра.\nИмето Neelambar произхожда от две хинди думи, Neel и Ambar, което означава синьо небе. Това са често срещани, но класически мъжки имена на анурадха накшатра.\nNeeraj е прекрасно и много често срещано име на момченце. Това означава лотосов цвят. Името също символизира излъчване, светене и осветяване. Neeraj се среща много в южноиндийските щати.\nNeeshik означава нов. Името произлиза от езика хинди и е изцяло нов уникален избор на име за момченце в момента.\nNejav или Neejav означава съпричастност или вечност. Името на момченцето е рядко и е ново изобретение, което не се среща много днес. Ако искате изцяло нов избор на име, това може да е добре.\nНетик означава най -доброто от всички или отличен човек. Това също означава човек, който стои зад ценностите. Това е сред уникалните имена на момчета за Анурадха накшатра.\nНидан е прекрасно и едно от любимите ни имена на момченце. Това означава богатство или съкровище. Това име не се намира много и е уникален избор.\nНихаан звучи толкова очарователно и красиво. Нихаал означава млад, щастлив или завършен човек. Името е ново и сега набира значение и популярност както в Северна, така и в Южна Индия.\nNihant или Nihaanth означава радостен или весел човек. Това също означава безкраен.\nNiketh означава Господар на всеки. Това също означава къща, жилище или дом. Произхожда от хинди и санскрит.\nАко предпочитате голяма част от традиционното име и значение, Нувеш може да бъде добър. Този също е уникален и не се среща често. Нувеш означава нови знания на Веда.\nНуванш означава чувствителен човек. Името произлиза от индийските езици.\nНивун означава приношения или молитви към Господа. Името е модерен избор и е рядко, но красиво произнасяне на име на момченце за Анурадха накшатра.\nИмена на момиченцето на Анурадха Накшатра:\nНабхита или Набхита означава безстрашна душа. Името произлиза от езика хинди и е прекрасно модерно и уникално име на момиченце за Анурадха накшатра.\nНадия означава началото. Името също означава първо или черно. Това женско име на Анурадха накшатра е прекрасен и очарователен избор на име на момиченце, което рядко се среща.\nАко искате традиционно име на момиченце, това може да е добър избор. Нагамани означава мелодия или мелодия на нагадевата.\nNairiti е красиво име на момиченце, което означава ангел или апсара като красота. Името произхожда от митологичните истории и е прекрасен очарователен избор на име.\nНакишка или Накиска означава звезда. Името произхожда от хинди и други индийски езици и все още не се среща често.\nНамита или Намита означава смирен или поклонник. Името не е изцяло нов избор, но е младо и красиво име на момиченце за Анурадха накшатра.\nНамя е името на ново момиченце. Това означава учтивост или някой скромен. Това е сред най -редките имена на момиченца за Анурадха накшатра.\nИмето Нандини е много популярно име на момиченце в Южна Индия. Това означава свещена крава и също се отнася до богинята Дурга и Ганга. Името също символизира щастието и благословията.\nИмето на Nashika произхожда от езика хинди и означава неразрушим. Имената на момичетата на Анурадха накшатра също предполагат силни и смели.\nNavaja е прекрасно и популярно име на момиченце, което означава ново. Другите варианти на същото име са navdha или navatha\nNayasana е прекрасно, но очарователно традиционно име за момиченце, което означава свежест. Това е ново момиче Anuradha nakshatra Vrischika Rashi имена за рождената звезда на Anuradha.\nNeelakshi означава душа със сини очи. Произхожда от две думи Нила и Акши, на санскритски език, означаващи синьо и очи.\nNeeharika е много известно и популярно име на момиченце в щатите в Индия. Това означава мъглив, млечен път или капки роса.\nНеелима е прекрасно и отново популярно име в южноиндийските щати. Името Неелима означава синьо небе, синя красота на лицето или красота със синьо отражение.\nNeerva е ново и уникално име на момиченце, което означава чиста вода. Произвежда се от санскритския и хинди индийския език.\nНеетика или Неетика означава добродетелна личност. Това също означава душа с морал и принципи. Името също означава лидер.\nНешика означава честен. Името е ново и уникално, рядко име на момиченце и неговият произход все още не е известен. Това е прекрасен избор на името на бебето за индусско бебе Anuradha nakshatra.\nНетра означава око. Това също означава лидер. Имената на анурадха накшатра на санскрит са популярни, но класически избор за имена на момичета в няколко държави.\nНида или Нидха означава да спите или през нощта. Името също означава тъмнина. Произхожда от урду и хинди езици. Ако искате кратко име на сладко момиченце, това може да е добър избор.\nNidhi е прекрасно, но все пак известно име за момиченца. Това означава брилянтно. Името означава също богатство и съкровище.\nИмето Нутан или Нутан произхожда директно от думата на хинди, Nuthan, което означава нов.\nНупур вече е известно име в Северна Индия, което означава глезен. Друг правописен вариант на името е Noopur.\nВ случай, че търсите идеалното кратко, сладко модерно и рядко име на момиченце, Низа може да бъде добър избор. Низа означава младо момиче.\nАко предпочитате уникално и прекрасно име на момиченце с очарователно значение, NityaPriya може да бъде добър избор. Означава винаги приятно.\nНушка означава ценно притежание. Произходът на името все още не е много известен, но това е рядко и прекрасно име на момиченце.\nУнисекс имена за Анурадха Накшатра:\nНишарг означава природа. Името също предполага красота и грация. Това е унисекс име за бебе, подходящо както за момчета, така и за момичета в Анурадха накшатра.\nНия означава светъл или цел. Името е нов и модерен рядък избор, подходящ както за момчета, така и за момичета\nNiral означава уникален. Името също означава спокойствие и произлиза от езика хинди. Това е подходящо както за момчетата, така и за момичетата.\nНартан означава танц. Името е прекрасно и може да подхожда на момчета и момичета, които искат малкият им да има традиционно значение.\nНирзара е прекрасно и модерно рядко име. Произходът на името все още не е известен, но означава спокоен и млад.\nДвойни бебешки имена за Анурадха Накшатра:\n56. Нааг – Наадха:\nНааг означава бог на змията или голяма змия. Naadha означава звук или мелодия. Това е прекрасен избор на име на момче и момиче близнак за Анурадха накшатра.\nNaatika и Naavinya са две близначки за име на момиченце. Името Naatika означава танцьори или музикален парцал. Naavinya означава ново.\n58. Набин – Начик:\nНабин и начик са имена на близнаци. Името Набин означава ново и начик означава син на Ваджашравас.\n59. Нира – Нийрад:\nНеера означава чиста вода или сок. Neerad означава облаци. Това са модерни и уникални възможности за име на момиченце и момче близнак за Анурадха накшатра.\n60. Ниваан – Нивали:\nНиваан означава свят или ограничен. Нивали означава почит. Това са прекрасни избори за име на момиченце за родените от Анурадха накшатра.\nНадяваме се да ви хареса да погледнете тези прекрасни и красиви бебешки имена на Анурадха накшатра. Това са перфектната комбинация от модерни, очарователни, грациозни и прекрасни бебешки имена за момчета и момичета. Надяваме се, че сте намерили идеалното място за вашето малко.\nВсички горепосочени имена имат своите значения според контекста и времето. Тези значения и символи могат да се променят в зависимост от различните култури, държави, региони и езици. Съветваме ви да извършите обширно проучване, преди да разберете няколко тълкувания, свързани с името.\n150+ прости и най -нови имена на маратски бебета със значения\n70 Духовни имена на бебета за момчета и момичета Ганеша\n60 изцяло нови и модерни имена за бебета в Читра Накшатра\n147 Уникални бебешки имена, които започват с B със значения\nTop 9 verschillende kleuren portemonnees voor heren en dames in trend\nКак да използваме сминдух (мети) за растеж на косата?\nОбзавеждане на едностаен апартамент – работете умно с вашето пространство\nЕто как да поддържате саксийните си растения през зимата\nVoordelen en toepassingen van rode biet voor huid, haar en gezondheid\n25 различни вида пръстени за двойки в отношения


Излекуването :: Доц. Мангъров: Очакваше се хиляди да дадат фира. Това не се случи.\n05.05.2020 22:09 - Доц. Мангъров: Очакваше се хиляди да дадат фира. Това не се случи.\nБолните са без никакви симптоми. Истински болните са 30-40 души, които са в интензивните отеления. Другите могат да си се лекуват вкъщи. С една дума, това което се случи е упор. ПСР- тестовете са открити през 1974 година. Какво щеше да се случи за тези два месеца, щеше да има 70 души, починали от нещо си. В тези два месеца щяха да са починали 20 000 души.\nОчакваше се хиляди да дадат фира. Това не се случи. Този вирус ще мине през цялото население на земното кълбо. Това ще се случи, няма как. Като всички вирусна инфекция е самоограничаващо се заболяване. Тя минава като един счупен крак-не правите нищо и чакате да ви мине. Хубаво е, че не се случи това, което се случи в Русия с църквите. Човек има душа. Тя не е само да яде, пие и еди какво си. Не слънцето ще убие вируса, а хората ще излизат на открито. Зимата хората се тикат в затворени пространства.\nТагове: вирус, имунитет, счупен крак,\nДве интересни неща – не са нови, но са д...\nУнгарският парламент отхвърли Истанбулската конвенция – Социалистическа Европа Риве\nВл. Путин и Великата Тартария


Дейвид Камерън подаде оставка - По света и у нас - БНТ Новини\nБританският премиер Дейвид Камерън подаде оставка. Той обяви, че ще се оттегли до октомври, защото след като страната гласува за излизане от ЕС, тя има нужда от ново ръководство, предадоха Би Би Си и ДПА.\nВоенният министър Николай Ненчев: МС одобри рамковата позиция на България\nБойко Борисов: От тук нататък ЕС трябва да покаже, че може и без Великобритания\nЧерен петък за световните пазари след БРЕКЗИТ\nБойко Борисов: България е абсолютно лоялен член на НАТО\nДаниел Митов: България няма да участва в нови военни структури в Черно море\nПлевнелиев: Обединена Европа трябва да гледа напред\nДейвид Камерън, министър-председател на Великобритания: 33 милиона души дадоха своя глас. Британският народ гласува за напускане на ЕС и тяхната воля трябва да бъде зачетена. Поздравявам всички, които бяха на моя страна в този въпрос, които пренебрегваха различията между партиите, които изразиха това, в което вярваха като национален интерес. Нека обаче да поздравя и тези, които гласуваха за напускане на страната от ЕС заради това, че тяхната страстна кампания беше доведена до край.\nТова не е решение, което беше взето много лекомислено. Най-малкото, защото бяха казани много неща, толкова много организации говореха за значението на това решение. Така че няма никакво съмнение относно постигнатият резултат. Из целия свят хората гледаха какъв избор направи Великобритания. Искам да ви уверя, че има пазари, за които икономиката на Великобритания е изключително силна. Искам да уверя, че няма да има промяна за европейските граждани, които живеят в нашата страна, както и британците, които живеят в Европа. Хората ще могат да пътуват свободно. Стоките ще могат да се продават по същи начин. Сега трябва да се подготвим обаче за преговори с ЕС, което трябва да въвлече пълната ангажираност на правителствата на Шотландия, Уелс и Англия, за да бъде подсигурено, че всички части на нашето кралство са защитени.\nНо се изисква от друга страна едно ръководство, което да е силно и решено. Много съм горд, че съм премиер на тази страна в течение на 6 години. Смятам, че сме направили големи крачки в сравнение с миналото. Смятам обаче, че Великобритания е по-силна в рамките на Европейския съюз. С тази вяра настоявах за провеждането на референдума. Но британският народ направи много важно решение - да поеме по различен път. Аз смятам, че народът има нужда от ново ръководство, което ще го поведе по този път.\nВижте пълното изявление на Дейвид Камерън във видеото.\nДоналд Туск: Продължаваме решимостта си да бъдем обединени като 27 страни


В днешната икономика на знанието интелектуалната собственост придобива изключително значение. Най-успешните компании през последните години разчитат все повече на нематериалните си активи в борбата с конкуренцията. Иновации, открития, ноу хау се трансформират в изключително успешни бизнес активи чрез придобиване на права върху интелектуалната собственост. Ето защо защитата на интелектуалната собственост се превръща в едно много важно средство за повишаване на конкурентноспособноста, задържане на позицията на стоките и услуги на пазара. Близо 70% от малките и средни предприятия считат, че имат нужда от управление на интелектуалната собственост. Но много от тях имат ограничени ресурси.\nОсновни цели: целта на този проект е трансфер на продукт от предишен Европейски проект, наречен DIPS в резултат на който е създадена иновативна концепция за тренинг в сферата на интелектуалната собственост. Обучаващият курс е специално създаден да подготви професионалисти за достъп до нематериалните активи и управление на интелектуалната собственост в компаниите. Тази функция обикновено се възлага на специалисти без специфични познания в тази област. Основните обучаващи курсове обикновено са предназначени за адвокати и засягат главно правните аспекти на проблема. Електронният курс за обучение, който ще се разработи е предназначен за специалисти с различни професии.\nГлавен резултат от проекта ще бъде Интернет базирана платформа за модулно обучение на различни специалисти.\nПартньорите по проекта са от следните Европейски страни: Люксембург, Турция, Гърция и България. "Henri TUDOR Institute" (Люксембург) е инициаторът на трансферирания проект. "IDEC S.A." (Гърция) ще отговаря за техническата инфраструктура и електронното обучение. Търговско промишлената палата от град Тарсус, както и "MTOSB Management" и "Yenileşim Association" от Турция ще преведат и адаптират учебното съдържание. ЕВРО-тренинг (България) ще отговаря за пилотното обучение. Гръцките и Български партньори също така ще преведат и адаптират учебното съдържание на съответните езици.\nОчаквано въздействие: Интелектуалната собственост е приоритетен проблем в бизнеса за много компании. Обикновено се смята, че само външни професионалисти могат да се справят с този проблем, но те струват много време и средства. Чрез нашия продукт много специалисти от компаниите ще получат важни знания и умения в областта на интелектуалната собственост и управление на нематериални активи и така ще предпазят своите организации от незаконно копиране, имитиране на стоки и услуги от техни конкуренти. Ще спомогнат за създаване на стратегии за корпоративна идентичност, запазени марки и оценка на интелектуалния капитал.


Продава 2-СТАЕН в град Ловеч, Център - 63 кв.м / 66500 лв. :: imot.bg Обява\nКвадратура: 63 кв.м, Агенция, Тухла\n0877 733 504\nПубликувана в 10:34 на 17 септември, 2021 год.\nЦена 66 500 лв. (1055.55 лв./кв.м)\n00:25 ч., 24.10.2021\nАпартамент с площ от 62.84 кв.м-с две тераси,мази и ателие,тавани,гаражи.Газифициран.\nВиж всички обяви на агенцията в hemusconsult.bazar.bg или тук.\nЗа контакти: 0877 733 504\nАгенция: ХЕМУС КОНСУЛТ ЕООД\nАдрес: град Ловеч, гр.Троян


Сърцераздирателен клип на възрастна жена, която получава помощ от младеж\nАвтор: Цвети Тончева 15:58 / 17.03.2022 Коментари (0) 640\nСърцераздирателен клип на възрастна жена, която получава помощ от младеж, обикаля социалните мрежи, видя репортер на Plovdiv24.bg. Възрастната жена е дала цялата си пенсия за ток и лекарства и остава гладна този месец. Но има и хора с добри сърца, като нашият герой.\n“Колкото и да не ни се вярва, това е истината. И ще става все по лошо!!! Цялата пенсия на тази жена е отишла за ток и лекарства. Няма какво да яде. Не е само тя. Хиляди хора са в това положение. Призовавам всички мой приятели да помагат на всеки подобен човечец в нужда. Благодаря ви!", пише Борис Георгиев под заснетия клип. Целта му е да покаже и да призове повече хора да постъпят като него.\nКлипът се разпространява лавинообразно. И дано повече хора помогнат на нуждаещи се!


Отчет на бибилиотеката за 2019 г. - 95 СУ "Проф. Иван Шишманов"\n1. Грипна ваканция в област София-град\n2. Брой 2-ри на вестник "95 ВЕСТИ" за 2019 г.\nОтчет на бибилиотеката за 2019 г.\nпубликувано 14.01.2020 г., 1:37 от Milena Kayakchieva [ актуализирано 14.01.2020 г., 1:38 ]\nВинаги по това време Училищната библиотека отчита своята дейност за изминалата година.\nНовите читатели за 2019 са 106 , само с 3 повече от миналата година. Потенциалните читатели са 802, а реалните са 455, с 95 повече от миналата година.Библиотеката е посетена 4312 пъти като 2419 са посещенията от начален и среден етап и 1893 от горен етап, учители и служители. Посещенията на ден са 25, запазили са се, колкото и миналата година. Мъжете, посетили библиотеката са 827, а жените са 3485. Малките ученици и техните учители по-често посещават библиотеката. За сметка на това ученици и учители от среден и горен етап по- често ползват компютрите на библиотеката за изработване на тестове и проекти. Тази година те са 115 посещения за около 200 души.\nПрез изминалата година 26 души са дарили книги на стойност 886 лв, а закупените със средства от членски внос са на стойност 112,69 лв. Ограничихме постъпленията поради липса на място.\nЕдно от най-големите събития за Библиотеката е състезанието по четене в 1 клас, което по традиция се провежда на 9 май. След Празника на буквите първокласниците стават наши членове и цял месец четат книги и се готвят за състезанието. В своите класове излъчват по трима участници. Явиха се 12 деца. В първия етап победителите в собствените класове са : 1 А – Белослава, 1 – Борис, 1 В -Йоан, 1 Г – Симеон. Победителите се състезаваха помежду си в четенето на приказки. Симеон от 1 Г клас беше избран за най-добър четец в първи клас за учебната 2018/2019 г. от журито. Симеон заедно с Йоана от от 1 Б клас получиха и награда за най-много прочетени книги от училищната библиотека. Всички получават награди книги и списания, а снимките им се поместват в сайта на училището.\nТази година Седмицата на четенето беше посветена на Деня на бащата. В начален етап четоха стихове, посветени на темата. Учениците на госпожа Минчева поканиха бащи да им прочетат любими произведения, а второкласниците им направиха описание с послание.\nНа 13 декември начален етап се срещнаха с нашата колежка и преподавател в СУ по руски език Илка Бирова, която представи своята книга “7 приказки за за всеки ден“. Писателката прочете откъси от книгата си, отговори на въпроси, раздаде автографи и дари книги на библиотеката.\nВ същия месец Библиотекарката присъства на вълнуваща среща с автора на любимата книга на много ученици – Джеф Кини – автор на „Приключенията на един Дръндьо“. Зкупи новата книга „Снегояд“ с автограф от автора .\nЕдна библиотека е интересна с книжния си фонд и с обстановката да е крепост на книгата и оазис за релакс и набиране на полезна информация. С усилията на ръководството, дарителите и средствата, набирани от читателите от членски внос- 1 лв на година сме набавили най-необходимото от всички жанрове. С това успяваме да поддържаме интереса. За да стане Училищната библиотека привлекателно място тази година Библиотекарката осигури дарение от Американска фирма два мощни компютъра и един лаптоп. Това привлече и учители и ученици. Но се оказа, че за да бъдем на съвременно ниво трябва да предложим и необходимата обстановка. Библиотеката е тясна, липсва и въздух и простор, а читалнята е в отделна стая, която е пълна с руска литература и практически не се ползва. Не е във възможностите на училищния библиотекар да реши всички проблеми и за това ги поставяме на вниманието на всички.\n15.10.2011 г. - 95 СОУ © Всички права запазени!


Бързи стъпки е нова функция в Microsoft Outlook 2010 , която се прилага няколко действия в същото време за имейл съобщения. Това ви помага бързо да управлявате пощенската си кутия. Например ако често преместите съобщенията в определена папка, можете да използвате бърза стъпка, за да преместите съобщението с едно щракване. Или, ако препращане на съобщения на вашия ръководител или колеги, едно щракване бърза стъпка може да опрости задачата.\nБързи стъпки, включени в Outlook 2010 може да се персонализира. Можете да създадете свой собствен да направите галерия с бързи стъпки поща действия, които сте приели най-често.\nМоже да персонализирате всяка от бързите стъпки по подразбиране. Когато използвате някои бързи стъпки за първи път, получавате подкана да ги конфигурирате. Ако например искате бърза стъпка да премества съобщения в някоя папка, трябва да зададете тази папка, преди да може да използвате тази бърза стъпка.\nБързи стъпки по подразбиране в Outlook 2010 са следните:\nПремества избраното съобщение в зададена от вас пощенска папка и маркира съобщението като прочетено.\nПрепраща съобщението до вашия ръководител. Ако вашата организация използва Microsoft Exchange Server, името на вашия ръководител се открива в Глобален адресен списък и се вмъква в полето "До", а може и да зададете получателя.\nИмейл до екипа\nПрепраща съобщението до другите членове на вашия екип. Ако вашата организация използва Microsoft Exchange Server, имената на членовете на вашия екип се откриват в Глобален адресен списък и се вмъкват в полето "До".\nПремества съобщението в зададена пощенска папка, маркира съобщението като завършено и след това като прочетено.\nОтваря отговор до избраното съобщение и след това изтрива първоначалното съобщение.\nСъздаване на нови\nМожете да създадете собствена бърза стъпка, която да изпълнява произволна последователност от команди, да й дадете име и след това да приложите икона, която да ви помогне да я разпознавате.\nЗа да конфигурирате или промените съществуващи стъпки, направете следното:\nВ поща, в раздела Начало , в групата Бързи стъпки щракнете върху стрелката още отстрани на полето Бързи стъпки и след това щракнете върху Управление на бързи стъпки.\nВ полето Бърза стъпка щракнете върху бързата стъпка, която искате да промените, след което щракнете върху Модифицирай.\nВ Действия променете или добавете действията, които искате да извършва тази бърза стъпка.\nАко желаете, в полето Клавишна комбинация натиснете клавишна комбинация, която искате да присвоите на тази бърза стъпка.\nАко искате да смените иконата за дадена бърза стъпка, щракнете върху иконата до полето Име, щракнете върху икона и след това върху OK.\nВ пощав раздела Начало , в групата Бързи стъпки , в галерията с Бързи стъпки , щракнете върху Създаване на нова бърза стъпка.\nЩракнете върху тип на действие от списъка или щракнете върху По избор.\nЩракнете върху иконата на бутон до полето Име, щракнете върху икона и след това върху OK.\nВ Действия изберете действието, което искате да бъде извършено от бързата стъпка. Щракнете върху Добави действие за евентуални допълнителни действия.\nЗа да създадете клавишна комбинация, в полето Клавишна комбинация щракнете върху клавишната комбинация, която искате да присвоите.\nЗабележка: Новите бързи стъпки се появяват най-отгоре в галерията в раздела Начало, в групата Бързи стъпки. Макар променените бързи стъпки да запазват мястото си в галерията, можете да ги пренаредите в Управление на бързи стъпки.


Елена Йончева издаде тайната си: След раждането свалих 9 кг само с две съставки | Diana.BG\nЕлена Йончева издаде тайната си: След раждането свалих 9 кг само с две съставки\nЕлена Йончева върна формата си по-бързо от очакваното и се справи перфектно с ужаса на дамите! Журналистката Елена Йончева се сдоби с първата си рожба на 51 години, с което стана повод за аплодисменти. Смелостта ѝ е безспорна и поради това съдбата я дари със здраво и прекрасно бебе.\nКато всяка жена обаче, Йончева треперела пред въпрос, наречен отслабване, болна тема на всяка жена, веднага след като роди, още повече след определена възраст.\nА това, което ѝ е помогнало, накара колежките и приятелките й буквално да полудеят. Тайната за нейното отслабване се оказа съвсем елементарна и най-вече евтина. Смес от само две съставки стопила излишните килограми на Елена Йончева и я направила дори по-слаба от преди.\nЦялата философия на това отслабване, се оказа смес от вода, канела и джинджифил. Това е, нищо повече. Сипвате 250 грама вода и я оставяте да заври. Когато заври, слагате в нея малко канела на пра (по-малко от половин чаена лъжичка). Разбърквате и сваляте от котлона, а после добавяте съвсем малка кафяна лъжичка настърган джинджифил. Оставяте да изстине и го изпивате. Пие се всеки ден, но само по веднъж, споделя Елена Йончева с колегите си, някои от които вече се хвалят с първите си резултати от по един или два свалени килограма.\nЖурналистката пиела тази смес за отслабване сутрин на гладно, но не е проблем да се консумира и по друго време на денонощието. Условието е само едно – ако се приема вечер, тя да замести вечерята и да се остане само на тази напитка.\nПолзите от содата за хляб\nфевр. 24, 2020 119\t0\nфевр. 19, 2020 312\t0\nное. 20, 2019 348\t0


България срази Иран за първа победа в Лигата на нациите\nБългарският национален отбор по волейбол за мъже постигна първа победа в Лигата на нациите. Момчетата на Николай Желязков надделяха с 3:0 над Иран в зала “Арена Армеец”.\nОтборът ни започна силно и дръпна в резултата с отлични атаки на Радослав Парапунов и Александър Николов. Синът на Владо Николов продължи с успешните си атаки и помогна много за да се стигне до солиден аванс – 17:13. Нашите спокойно удържаха аванса си и стигнаха до успех в първата част с 25:19.\nИран взе преднина с 12:10 във втория гейм, но Мартин Атанасов и Алекс Николов се развихриха и обърнаха нещата в наша полза. Гостите все пак имаха аванс почти до края на тази част, когато „лъвовете“ осъществиха страхотен обрат след серия отлични сервиси на Атанасов и поведоха с 2:0.\nВ началото на третата част двата тима си разменяха точки, а две невероятни атаки на Алекс Николов направиха 10:8 за „лъвовете“. България поведе с 12:10 при техническото прекъсване.\nТимът ни дръпна с 19:16, но иранците достигнаха до равенството. При 24:24 обаче България записа две поредни точки и спечели мача.


ПО ПЪТЯ НА БЕЛИЯ КОННИК\nСега св. Йоан ни завежда при отварянето на Седемте Печата на Книгата (шест от Печатите са отворени в Глава 6; Седмият Печат се отваря в 8:1, и е свързан със Седемте Тръби). Видяхме, че Книгата представлява договорният документ на Новия Завет, отварянето на който ще доведе до унищожението на отстъпилия Израел (виж по 5:1-4). Тогава какво представлява отварянето на Печатите? Някои са считали това, че означава хронологическо четене на Книгата, и че представените събития са в прав, исторически ред. Това е неприемливо по две причини. Първо, изглежда печатите са от външната страна на Книгата (която е под формата на свитък): не може да се започне четенето на Книгата, докато всички печати не са отворени. Седмият печат, състоящ се от призив към действие чрез зазвучаването на Седемте Тръби, в действителност отваря Книгата, за да можем да започнем да четем нейното съдържание.\nВторо, внимателното четене на събитията, показани от всеки Печат, открива, че те не са изброени в хронологичен ред. Например, в Петия Печат – след цялото опустошение, причинено от Четиримата Конника – на мъчениците, призоваващи за съд, е казано да чакат. Но съдът се излива незабавно с Шестия Печат, цялото творение “напълно се срутва.” Но след всичко това Бог заповядва на ангелите да задържат съда докато не бъдат защитени Божиите служители (7:3). Очевидно, Печатите не са замислени да представляват прогресивна хронология. По-вероятно е те да откриват основните идеи на съдържанието на Книгата, главните теми на съда, който идва върху Израел през Последните Дни, от 30 до 70 г. от Хр.\nР. Х. Чарлс посочва близкото структурно сходство между Шестте Печата от тази глава и събитията от т.нар. Малък Апокалипсис, записани в Синоптичните Евангелия. Както показва неговата схема (адаптирана по-долу), “те практически представляват един и същ материал.”\nВойна (ст. 1-2)\nМеждународен конфликт (ст. 3-4)\nГлад (ст. 5-6)\nМор (ст. 7-8)\nГонения (ст. 9-11)\nЗеметресение; разпадане на създанието (ст. 12-17)\nВойни (ст. 6)\nМеждународен конфликт (ст. 7а)\nГлад (ст. 7б)\nЗеметресения (ст. 7с)\nГонения (ст. 9-13)\nРазпадане на създанието (ст. 15-31)\nВойни (ст. 7)\nМеждународен конфликт (ст. 8а)\nЗеметресения (ст. 8б)\nГлад (ст. 8с)\nРазпадане на създанието (ст. 14-27)\nВойни (ст. 9)\nМеждународен конфликт (ст. 10)\nЗеметресения (ст. 11а)\nМор и глад (ст. 11б)\nГонения (ст. 12-19)\nРазпадане на създанието (ст. 20-27)\nТова показва проницателността на Чарлс и на многото коментатори, които са последвали неговите насоки. Удивително е, обаче, че те не успяват да видят целта на св. Йоан, когато представя “същия материал” като Синоптичните автори: да пророкува събитията, водещи до разрушаването на Ерусалим. Макар всички с готовност да признават, че Малкият Апокалипсис е пророчество срещу Израел (виж Мат. 23:29-39; 24:1-2, 15-16, 34; Марк 13:2, 14, 30; Лука 21:5-6, 20-24, 32), малцина са способни да направят очевидната връзка: Големият Апокалипсис също е пророчество срещу Израел!\nЧетиримата Конника (6:1-8)\n1 И видях, когато Агнето отвори един от седемте печата, и чух едно от четирите живи същества да казва като с глас от гръм: Дойди!\n3 И когато отвори втория печат, чух второто живо същество да казва: Дойди!\n5 И когато отвори третия печат, чух третото живо същество да казва: Дойди! И видях, и ето, червен кон, и яздещият на него имаше везни в ръката си.\n7 И когато отвори четвъртия печат, чух гласа на четвъртото живо същество, което казваше: Дойди!\n8 И видях, и ето зелен кон и името на яздещия на него беше смърт, и адът вървеше подире му; и даде им се власт над четвъртата част от земята да умъртвят с меч, с глад, с мор и със земните зверове.\nЦентралният старозаветен текст зад образите на “Четиримата конници на Апокалипсиса” е Захария 6:1-7, който изобразява Четирите Вятъра като Божии колесници, движени от Неговите представители, които излизат и влизат, обхождайки земята. Следвайки и подражавайки на действието на Духа (виж 5:6), те са Божиите средства за управление на историята (виж по-долу за 7:1, където Четирите Вятъра биват отъждествявани и управлявани от ангели; ср. също Пс. 18:10, където “крилата на ветровете” са свързани с “херувимите”). Библейският символизъм разглежда земята (и особено Земята на Израел) като Божия олтар с четири ъгъла, и затова често представя всеобхватни, национални осъждения в четворна форма. Следователно, Конниците ни показват Божието средство за управление и довеждане на съд над непокорния народ на Израел.\nКоментарите на Милтън Тери са полезни: “Истинското тълкуване на тези първи четири печата е това, което ги вижда като символично представяне на ‘войните, глада, мора и земетресенията,’ за които Исус обяви, че ще бъдат ‘началото на страдания’ при опустошението на Ерусалим (Мат. 24:6-7; Лука 21:10-11, 20). Опитът да се отъждестви всяка отделна фигура с едно конкретно събитие пропуска духа и метода на апокалиптичния символизъм. Целта е да се даде четирикратна и силно впечатлителна картина на тази ужасна война срещу Ерусалим, която е определена да възмезди праведната кръв на пророците и апостолите (Мат. 23:35-37), и да доведе ‘голяма скръб,’ каквато никога е нямало преди (Мат. 24:21). Като четирите последователни, но близко свързани ята вредители в Йоил 1:4; като четирите конника на различно оцветени коне в Захария 1:8, 18, и четирите колесници, теглени пак от различно оцветени коне в Захария 6:1-6, тези четири горчиви присъди на Йеова излизат по заповед на четирите живи същества при Престола, за да изпълнят волята на Онзи, Който е обявил ‘книжниците, фарисеите и лицемерите’ на Своето време за ‘змии и ехидни,’ и ги увери, че ‘всичко това ще дойде върху това поколение’ (Мат. 23:33, 36). Трудовете на Йосиф Флавий изобилно ни показват колко страшно са били изпълнени тези неща в кървавата война на Рим срещу Ерусалим.”\nСъщо толкова важна за основата на този текст, колкото и Захария, е Молитвата на Авакум (Авак. 3), традиционният текст за четене в синагогата за втория ден от Петдесятница, в който пророкът вижда Бога идещ в съд, светещ като слънцето, блестящ с мълнии (Авак 3:3-4; ср. Откр. 1:16; 4:5), носещ мор и чума (Авак. 3:5; Откр. 6:8), разтърсващ планините и срутващ хълмовете (Авак. 3:6, 10; Откр. 6:14), яздещ на коне срещу Своите врагове (Авак. 3:8, 15; Откр. 6:2, 4-5, 8), въоръжен с Лък (Авак. 3:9, 11; Откр. 6:2), затъмняващ слънце и луна (Авак. 3:11; Откр. 6:12-13) и потъпкващ народите в Своя гняв (Авак. 3:12; Откр. 6:15). Авакум ясно тълкува своите образи като пророчество за военното нашествие на Халдейците в Юда, Божиите езически инструменти за божествен гняв (Авак. 3:16; ср. 1:5-17). С подобен образен език св. Йоан изобразява унищожението на Израел от ръцете на нахлуващите Едомски и Римски войски.\n1-2 Виденията от Книгата започват, както започват Посланията, с Христос държащ група от седем в своята ръка. Когато Агнето отваря всеки един от първите четири Печата, св. Йоан чува едно от четирите живи същества да казва с глас като гръм: Ела! Това не се изговаря към св. Йоан като “ела и виж.” По-скоро всяко от живите същества призовава един от Четиримата Конника. Тоест, четирите ъгъла на земята, стоящи около олтара, призовават за Божията праведна присъда да дойде и да унищожи нечестивите – точно както характерният вик на апостолската църква за съд и спасение е бил, Мараната! Ела, Господи! – и доведи Анатема.\nКогато първото живо същество извиква, св. Йоан вижда бял конник, неговият ездач въоръжен за битка, носещ Лък. Конникът е вече побеждаващ, защото на Него се дава корона (св. Йоан като цяло използва безличен страдателен залог през цялото пророчество, за да посочи, че нещо е направено от Бога; ср. 6:2, 4, 11; 7:2, 4; 8:2, 3, и т.н.) Вече постигнал победата, Той язди към още победи: Той излезе побеждаващ и да побеждава. Удивително, обичайното диспенсационалистично тълкувание твърди, че този конник на белия кон е Антихристът. Показвайки къде лежи неговата вяра, Хал Линдзи е последователен и твърди, че Антихристът е “единствената личност, която би могла да извърши всички тези подвизи.”\nНо има няколко подробности относно този Конник, които показват убедително, че Той не може да бъде никой друг, освен Господ Исус Христос. Първо, Той язди на бял кон, както Исус в 19:11-16. Второ, Той носи Лък. Както видяхме, текстът от Авакум, който формира основата за Откровение 6, показва Господ като Воин-Цар носещ Лък (Авак. 3:9, 11). Св. Йоан също се позовава на Псалм 45, едно от най-големите пророчества за победата на Христос над Неговите врагове, в който псалмистът радостно възклицава към Него, когато Той язди побеждаващ и да побеждава:\nПрепаши меча Си на бедрото Си, Силни,\nИ във величието Си язди победоносно\nВ полза на истината и кротостта и правдата;\nИ Твоята десница ще Те предвожда към страшни неща.\nСтрелите Ти са остри,\nПлемена падат пред Тебе. (Пс. 45:3-5)\nТук трябва да зададем твърде очевидния въпрос – толкова очевиден, че обикновено напълно го пропускаме: Откъде Христос взема Лъка? Отговорът (както обикновено) започва в Битие. Когато Бог направи завет с Ной, Той обяви, че вече няма да воюва със земята, заради “благоуханния аромат” на жертвата (Бит. 8:20-21); и като свидетелство на това Той разхлаби Своя Лък и го окачи “в облака” за да се вижда от всички (Бит. 9:13-17).* По-късно, когато Езекиил беше “грабнат” до Престолната зала на върха на Облака на Славата, той видя Дъгата (Лъка) да виси над Престола (Езек. 1:26-28); и тя беше все още там, когато св. Йоан се възнесе до небето (Откр. 4:3). Но когато Агнето излезе, за да получи Книгата от ръката на Своя Баща, Той също посегна и взе Дъгата (Лъка), за да я използва в съд срещу отстъпниците на Израел. Защото онези, които “съгрешават самоволно, след като са познали истината, не остава вече жертва за грехове, но едно страшно очакване на съд и едно огнено негодуване, което ще изпояде противниците. Някой, който е престъпил Мойсеевия закон, умира безпощадно при думата на двама или трима свидетели; тогава колко по-тежко наказание, мислите, ще заслужи онзи, който е потъпкал Божия Син, и е счел за просто нещо проляната при завета кръв, с която е осветен, и е оскърбил Духа на благодатта? Защото познаваме Този, Който е рекъл: На мене принадлежи възмездието, Аз ще сторя въздаяние, и пак: Господ ще съди хората Си. Страшно е да падне човек в ръцете на живия Бог” (Евр. 10:26-31). Така беше необходимо да се вижда как първият Конник носи Лъка на Божия гняв, за да показва изливането на Проклятието върху земята на Израел; за тези отстъпници Ноевият завет беше развален.\nПървите читатели на св. Йоан незабавно биха разбрали неговите думи за този Конник с Лъка като отнасящи се за Исус Христос, на основа на това, което вече видяхме. Но, трето, вижда се, че на Конника е дадена корона, и това също се съгласява с това, което знаем за Христос от Откровение (14:14; 19:11-13). Четвъртата и последна точка, обаче, трябва да направи това тълкувание напълно сигурно: Конникът излиза, за да побеждава. Това е същата дума на гръцки, която се използва в посланията до седемте църкви за побеждаване и покоряване (виж Откр. 2:7, 11, 17, 26; 3:5, 12, 21). Вижте как Откровение използва тази дума до този момент:\nНа този, който победи, ще дам да седне с Мене на Моя престол, както и аз победих и седнах с Баща Си на Неговия престол. (3:21)\nЛъвът, който е от Юдовото племе, който е Давидовият корен, превъзмогна, за да разгъне книгата. (5:5)\nИ видях, и ето бял кон; и яздещият на него имаше лък; и даде му се корона и той излезе побеждаващ и да победи. (6:2)\nИменно Христос е превъзходният Победител. Всички събития в историята са под Негово управление, и е напълно подходящо Той да бъде представен тук като водачът на Божиите присъди. Той е Центърът на историята, и Той е Който нанася присъди срещу Земята. Неговото отваряне на Новия Завет гарантира падането на Израел; както Той победи, за да отвори Книгата, така Той язди победоносно, за да осъществи значението на Книгата в историята. Той излезе при Своето Възкресение и Възнасяне като вече победоносен Цар, побеждаващ и да побеждава, разширявайки действието на Своята вечна, окончателна победа по цялата земя. И трябва специално да отбележим ужасните присъди, които идват след Него. Конниците представляват силите, които Бог винаги използва за да съкруши бунтовни народи, и сега те са обърнати срещу Неговия заветен народ. Същото важи, разбира се, за всички хора и народи. Всички опити да се намери мир и сигурност без Исус Христос са обречени на провал. Народът, който не се подчини, ще бъде смазан от Неговите войски, чрез историческите сили, които са постоянно на Неговото абсолютно разположение.\nИма разлики между това видение за Христос и видението в Откр. 19. Основната причниа за това е, че в глава 19 Христос е видян с меч, излизащ от Неговата уста, и видението символизира Неговото покоряване на народите след 70 г. от Хр. Но това не се вижда още при отварянето на печатите. Тук Христос идва срещу Своите врагове в съд. Той идва, не да спаси, не да изцели, а да унищожи. Страшните и ужасяващи конници, които Го следват, не са посланници на надежда, а на гняв. Израел е обречен.\n3-4 Агнето отваря Втория Печат, и св. Йоан чува второто живо същество да казва: Дойди! В отговор на призива излиза конник на червен кон, на когото е дадена от Бога властта да отнеме мира от Земята, и хората да се убиват едни други; и нему е дадена голяма сабя. Този втори конник, представляващ война, показва колко напълно покварен е човекът. Не е необходимо Бог да подбужда хората да се бият едни срещу други; Той просто нарежда на Своите ангели да отнемат условията на мир. Защо няма повече войни в един греховен свят? Защо няма повече кръвопролития? Защото има ограничения върху нечестието на човека, върху свободата на човека да изработва логичните последствия от своята омраза и бунт. Но ако Бог премахне ограниченията, човешката етична извратеност се открива в цялата си грозота. Жан Калвин пише: “Умът на човека е бил толкова отдалечен от Божията правда, че замисля, желае и предприема само това, което е нечестиво, извратено, глупаво, нечисто и позорно. Сърцето толкова е напоено с отровата на греха, че не може да издиша нищо друго, освен гнусно зловоние. Но ако някои хора от време на време покажат нещо добро, техните умове пак остават завинаги обгърнати в лицемерие и измамна лукавост, а сърцата им обвързани от тяхната вътрешна поквара.”\nВсичко това е било изобилно изпълнено в Израел и в околните народи по време на Последните Дни, когато Земята е била изпълнена с убийци, революционери и терористи от всякакъв вид; когато “всеки град беше разделен на две войски, строени една срещу друга, и оцеляването на едната партия се състоеше в унищожението на другата; така дните бяха прекарвани в проливане на кръв, а нощите в страх. . . . Тогава беше обичайно да се видят градове пълни с мъртви тела, все още непогребани, стари хора, заедно с бебета, всички мъртви и разпръснати наоколо; жени също лежаха между тях, без никакво покритие на своята голота; след това можехте да видите цялата провинция пълна с неизразими бедствия, докато страхът от още по-варварски действия, които бяха надвиснали, беше навсякъде по-голям от престъпленията, които вече бяха извършени.”\n5-6 Следвайки петите на войната идва третият ангелски конник, начерен кон, държащ везни в своята ръка, символ на глад от пророчеството на Езекиил, в което гладуващите обитатели на Ерусалим бяха принудени да претеглят внимателно храната си (Езек. 4:10). Този Конник донася икономическо лишение, ситуация описана като напълно хаотична. Глас отсред четирите живи същества – т.е. от Божия Престол – казва: хиникс пшеница за динар, и три хиникса ечемик за динар; а дървеното масло и виното не повреждай. Така това проклятие означава недостиг на необходимите суровини – единица тегло пшеница, което се покачва до повече от 1000% спрямо предишната си цена, поглъщайки една цяла надница, така че целият труд на човека да се похарчи за придобиването на храна. Това е Божието проклятие върху хората, когато те се разбунтуват: Самата земя ги избълва (Лев. 18:24-28; Ис. 24). Проклятието поглъща производителността във всяка област, и нечестивото общество загива от глад, болести и насилие (Втор. 28:15-34). Ето как Бог обуздава нечестивите: Те трябва да прекарват толкова много време само за да оцелеят, че са неспособни да осъществяват нечестиво господство над земята. В дългосрочен период, това е историята на всяко общество, което изоставя Божието Слово.\nЙосиф Флавий описва трескавото търсене на храна при окончателната обсада: “С влошаването на глада нарастваше и безумието на метежниците, и всеки ден тези ужаси връхлетяваха още по-страшно. Защото, тъй като никъде не се виждаше жито, мъжете нахлуваха в къщите, и ако намираха нещо, те пребиваха обитателите за това, че не са признали, че имат жито; ако не намираха нищо, ги измъчваха, като че ли го бяха скрили по-внимателно. Доказателството дали имат храна или не идваше от физическото състояние на нещастниците; за хората, които все още са в добро състояние, се считаше, че са добре осигурени с храна, докато онези, които вече линееха, бяха подминавани, защото изглеждаше безсмислено да се убиват хора, които скоро щяха да умрат от глад. Мнозина тайно разменяха своите притежания за един хиникс пшеница, ако бяха богати, и за ечемик, ако бяха бедни. Тогава те се затваряха в най-тъмните ъгли на своите домове; от силен глад някои дори изаждаха своето жито под земята, докато други го печаха, подбуждани от нужда и от страх. Никъде нямаше изложена маса – храната се изтръгваше полу-сготвена от огъня и се разкъсваше на парчета.”\nОт друга страна, обаче, в това особено проклятие върху Ерусалим луксозните дървено масло и вино не са засегнати от общото повишение на цените; на черния Конник е забранено да ги докосва. Везните са знакът на Везни, заемащ септември и октомври; Фарър предполага, че ако житената реколта се провали през април и май, “хората започвали да затягат колани през октомври. Тогава те тъкмо привършвали обирането на плодовете, и е можело да наблюдават иронията на природата, че гроздето и маслините са останали непокътнати; от традиционната триада жито, вино и зехтин, в крайна сметка житото ще ви държи живи без другите две, но не и те без житото.” По всяка вероятност, още едно измерение на значението на този израз е, че Божиите пратеници за унищожение са предупредени да не повреждат праведните: Писанието често говори за Божиите благословения върху праведните като зехтин и вино (ср. Пс. 104:15); и разбира се, зехтинът и виното се използвали в ритуалите на Църквата (Яков 5:14-15; 1 Кор. 11:25). Следователно това съответствува на онези други текстове, в които праведните са защитени от унищожение (ср. 7:3).\n7-8 Накрая се отваря Четвъртият Печат, и четвъртото живо същество призовава последния Конник на осъждението, който язди върху зелен кон – зеленият цвят загатва за болнава бледност, предвестник на смъртта. Така четвъртият конник, с много по-широки и по-обхватни пълномощия, е наречен Смърт; и той е следван от Ада (гроба) – като и двамата са пуснати от Човешкия Син, който ги отключва със Своя ключ (1:18). И на него е дадена власт да донесе четири язви върху Земята с четири краища: да убие с меч и с глад и с мор и с дивите зверове на Земята. Това просто е обобщение на всички заветни проклятия в Левит 26 и Второзаконие 28. Нещо повече, това съответствува на Божието изброяване на Неговите четири основни категории от проклятия, с които Той наказва нечестивите и непокорни народи – “Моите четири тежки съдби върху Ерусалим: меча, глада, лютите зверове и мора, та да отсека от него и човек, и животно!” (Езек. 14:21; ср. Езек. 5:17). Но на този предварителен етап – и в съгласие с “четирикратността” на текста като цяло – на Смъртта и на гроба е дадена власт да погълнат само до една четвърт от Земята. Присъдите на Тръбите ще отнемат една трета от Земята (ср. 8:7-12), а присъдите от Чашите ще я погубят цялата.\nМоже би най-значителното препятствие за едно правилно тълкувание на този текст е било това, че коментаторите и проповедниците са се страхували и са били неспособни да видят, че Бог е Този, който нанася тези присъди върху Земята – че те са извикани от Престола, и че пратениците на съда са самите Божии ангели. Особенно порочно и вредно е всяко тълкувание, което се стреми да противопостави Божия Син срещу небесния съд, така че записаните тук проклятия да се виждат като неприсъщи по някакъв начин на Неговия характер. Но това е Исус, Агнето, Който отваря печатите на съда, и това е Исус, Царят на Царете, който язди победоносно, водейки ангелските войски срещу народите, за да унищожи онези, които въстават срещу Неговото световно управление.\nЗа ранните християни е било особено важно да разберат това, защото тези присъди вече са нахлували в техния свят. Във всяка епоха християните трябва да се изправят с увереност срещу света, с непоклатимото убеждение, че всички събития в историята са предопределени и произлизат от Божия Престол. Когато виждаме света разтърсван от войни, глад, язви и природни бедствия, трябва да кажем заедно с Псалмиста, “Елате та вижте делата на Господа, какви опустошения е направил на земята” (Пс. 46:8). В края на краищата отношението на християнина към Божиите съдби върху нечестивия свят е същото като на четирите живи същества около Престола, които радостно призовават Божиите пратеници на осъждение: “Ела!” Ние също в нашите молитви трябва да умоляваме Бога да нанесе Своя гняв върху нечестивите, да изяви Своята правда на земята. Изправени пред тези величествени откровения на съда, какъв е правилният отговор за нас? На нас ни е казано, в 22:17: Духът и Невястата казват: “Ела!”\nМъчениците са отмъстени (6:9-17)\n9 И когато отвори петия печат, видях под олтара душите на ония, които са били заклани за Божието слово, което упазиха.\n11 И на всеки от тях се даде по една бяла дреха; и рече им се да си почиват още малко време, докле се изпълни числото и на съслужителите им и братята им, които щяха да бъдат убити като тях.\n14 небето беше преместено като свитък, когато се свива; и всички планини и острови се вдигнаха от местата си.\n9-10 За читателите на тази книга от първи век описаните скърби в нея са ставали съвсем истински: Всяка църква е щяла скоро да познае скръбта да види някои от своите най-смели и способни водачи затворени и екзекутирани заради Божието Слово, и заради Свидетелството, което те са опазили. За много християни в цялата империя идващите месеци и години са щели да донесат много страдания, когато семейства ще бъдат разделени и любимите хора убити. Когато идва трагедия, ние сме изкушавани да попитаме: Загрижен ли е Бог? Този въпрос е особено силен, когато болката е причинена от злобни врагове на вярата, стремящи се да унищожат Божия народ, и несправедливостта на страданието става очевидна. Ако християните са наистина слуги на Царя, кога Той ще започне да действува? Кога ще дойде да накаже отстъпниците, които първо използваха властта на Римската държава, за да разпънат Господа, и сега използват същата власт, за да убиват и разпъват “пророците, мъдрите и книжниците” (Мат. 23:34), които Христос е изпратил?\nТака отварянето на Петия Печат открива сцена в небето, където душите на онези, които са били заклани, са под, или около основата на олтара. Образът е взет от старозаветните жертвоприношения, в които кръвта на закланата жертва се стича към краищата на олтара и се събира около неговата основа (душата [евр. nephesh] на тялото е в кръвта,” Лев. 17:11). Кръвта на мъчениците се излива (ср. 2 Тим. 4:6), и като изпълва канала под олтара, вика от там със силен глас, казвайки До кога, Господарю свят и истинен, не ще съдиш и въздадеш на живеещите по Земята за нашата кръв? Църквата в небесата се съгласява с херувима призовавайки Божия съд: До кога? е обичаен израз в Писанието за предизвикването на Божествената справедливост за угнетените (ср. Пс. 6:3; 13:1-2; 35:17; 74:10; 79:5; 80:4; 89:46; 90:13; 94:3-4; Авак. 1:2; 2:6). Конкретната основа за неговата употреба, обаче, е отново пророчеството на Захария (1:12): След като Четиримата Конника са обходили земята, ангелът пита, “Господи на Силите, до кога няма да покажеш милост към Ерусалим?” Св. Йоан обръща това. След като неговите Четири Конника са изпратени в своята мисия, той показва мъчениците питащи до кога Бог ще продължава да търпи Ерусалим. Читателите на св. Йоан не биха пропуснали да забележат още една малка особеност: Ако кръвта на мъчениците тече около основата на олтара, свещениците в Ерусалим трябва да са онези, които са я проляли. Служителите на Завета са заклали праведните. Както свидетелствуват Исус и апостолите, Ерусалим беше убиецът на пророците (Мат. 23:34-37; Лука 13:33; Деян. 7:51-52). Връзката с “кръвта на Авел,” викаща от земята до олтара (Бит. 4:10) е друг признак, че този текст като цяло се отнася за съд върху Ерусалим (ср. Мат. 23:35-37). Както Каин, “по-големите братя” от Стария Завет завидяха и убиха праведните “по-млади братя” на Новия Завет (ср. 1 Йоан 3:11-12). И така кръвта на праведните вика: Светиите се молят Христовото пророчество за “дните на въздаяние” (Лука 21:22) да се изпълни.\nФактът, че този откровен вик за въздаяние ни се струва странен, само показва колко много се е изродила нашата пиетистка епоха от библейския мироглед. Ако нашите църкви бяха по-запознати с основните химни на Църквата, Псалмите, вместо със захаросаните, сладникави, сантиментални припеви, които характеризират съвременните евангелски сборници с химни, много по-лесно бихме разбрали това. Но ние сме попаднали под езическата заблуда, че е някак си “нехристиянско” да се молим Божият гняв да се излее върху враговете и гонителите на Църквата. А виждаме, че точно това правят Божиите хора с одобрението на Бога в двата Завета на Святото Писание. Всъщност, характеристика на праведния човек е, че той се отвращава от нечестивия (Пс. 15:4). Духът, изразен в осъдителните молитви в Писанието, е неизбежна черта на отношението на християнина (ср. 2 Тим. 4:14). Голяма част от безсилието на църквите днес се дължи пряко на факта, че те са станали кастрирани и женствени. Такива църкви, неспособни дори да се противопоставят на злото – да не говорим да го “победят” – в крайна сметка ще бъдат завзети и владяни от своите врагове.\n11 Праведните и верните светии в небето биват видени като царе и свещеници на Бога, и затова на всеки от тях се дава бяла дреха, символизираща Божието признание на тяхната чистота пред Него, символ на победата на победителите (ср. 3:4-5). Белотата на дрехата е част от модела, установен вече в Откровение (Седемте Писма), в който последните три части от седмократната структура отговарят на първите четири части. Така:\nПърви печат: Бял конник Пети печат: Бели дрехи\nВтори печат: Червен конник Шести печат: Луна като кръв\nТрети печат: Черен кон Черно слънце\nЧетвърти печат: Зелен кон Седми печат: Зелена трева изгорена\nВ отговор на молбата на светиите за отмъщение, Бог отговаря, че те трябва да почакат още малко, докато се допълни броя на съслужителите им и братята им, които щяха да бъдат убити като тях. Пълното число на мъчениците още не е допълнено; пълното нечестие на техните гонители все още не е достигнато (ср. Бит. 15:16), макар то бързо да наближава присъдата на Божия “безконечен гняв,” който се излива върху тях (1 Сол. 2:14-16). Трябва да помним, че основното приложение на това е свързано с отстъпилия Израел – тези, които обитават върху Земята – който (заедно с римските власти) убиваше светиите. На мъчениците беше казано да почакат още малко, и че Божият съд със сигурност ще дойде, носещ обещаната “Голяма скръб” върху нарушилия Завета Израел.\n12-14 С отварянето на Шестия Печат биваме още по-ясно въведени в заключителните събития на Последните Дни. Агнето открива следващата велика страна на Своите заветни осъждения, в символ, често използван в библейските пророчества: разрушаване на създанието. Точно както за спасението на Божия народ се говори като за създание (например 2 Кор. 4:6; 5:17; Еф. 2:10; 4:24; Кол. 3:10), така за Божиите съдби (и откровението за Неговото присъствие като Съдия над грешния свят) се говори като за разрушаване на създанието, срив на вселената – Бог разкъсва и разлага тъканта на създанието. Така св. Йоан използва основните съставки на създанието, за да опише падането на Израел:\nТези седем осъждения са описани на основата на познати пророчески образи от Стария Завет. Първо, разтърсване: огромно земетресение (ср. Изх. 19:18; Пс. 18:7, 15; 60:2; Ис. 13:13-14; 24:19-20; Наум 1:5). Второ, помрачаването и скръбта на Израел: Слънцето потъмнява като козиняво вретище (Изх. 10:21-23; Йов 9:7; Ис. 5:30; 24:23; Езек. 32:7; Йоил 2:10, 31; 3:15; Амос 8:9; Мих. 3:6). Трето, продължава образът на помрачаването, с прибавената идея за оскверняване: Цялата луна става като кръв (Йов 25:5; Ис. 13:10; 24:23; Езек. 32:7; Йоил 2:10, 31). Четвъртата присъда засяга звездите, които са образи на власт (Бит. 1:16); те са също времепоказатели (Бит. 1:14), и тяхното падане показва, че времето на Израел е свършило: Звездите падат на земята, както смокиня мята своите неузрели смокини, когато е разклащана от силен вятър (Йов 9:7; Екл. 12:2; Ис. 13:10; 34:4; Езек. 32:8; Дан. 8:10; Йоил 2:10; 3:15); силният вятър, разбира се, е донесен от Четиримата Конника, които в първоначалния образ в Захария са Четирите Ветрове (Зах. 6:5), и които ще бъдат представени отново на св. Йоан в този вид в 7:1; а смокиновото дърво е самият Израел (Мат. 21:19; 24:32-34; Лука 21:29-32). Пето, сега Израел просто изчезва: небето се премества като свитък, когато се навива (Ис. 34:4; 51:6; Пс. 102:25-26; за символизма на Израел като “небе,” виж Ис. 51:15-16; Ер. 4:23-31; ср. Евр. 12:26-27). Шесто, езическите сили също са разтърсени: Всяка планина и остров са вдигнати от местата им (Йов 9:5-6; 14:18-19; 28:9-11; Ис. 41:5, 15-16; Езек. 38:20; Наум 1:4-8; Соф. 2:11). Така Божието “старо създание,” Израел, ще бъде разрушено, когато Царството преминава към Църквата, Новото Създание (ср. 2 Пет. 3:7-14). Тъй като настойниците на Божието лозе убиха Божия Син, те също ще бъдат убити (Мат. 21:33-45). Самото лозе ще бъде потъпкано, унищожено и запустено (Ис. 5:1-7). В Божието праведно разрушаване на Израел Бог ще разтърси дори небето и земята (Мат. 24:29-30; Евр. 12:26-28), за да даде Своето царство на Своето Ново Създание, Църквата.\n15-17 Старозаветните пророчески образи все още са пред нас, когато св. Йоан описва отстъпилите по време на осъждението. Това е седмият етап от разрушаването на създанието: унищожаването на хора. Но тази седма част в списъка започва, за да разкрие друга “седмица” в себе си (точно както и Седмият Печат, и Седмата Тръба съдържат следващата група от седем осъждения), защото тук са изброени седем вида хора, показвайки, че унищожението е пълно, засягащо малки и големи: земните царе, големците и хилядниците, богатите и силните, всеки роб и всеки свободен. Никой от тях няма да успее да избяга, независимо дали е големец или незначителен човек. Цялата Земя е отхвърлила Христос, и цялата Земя бива отлъчена. Отново, съответствията показват, че това пророчество говори за присъдата над Израел (ср. Ис. 2 и 24-27), макар че и другите народи (“земните царе”) биват засегнати.\nКогато земята бива унищожена и посредническото естествено откровение е премахнато – поставяйки грешниците лице в лице с прякото откровение на святия и праведен Бог – хората на Израел се опитват да избягат и да потърсят защитата на нещо, което като че ли предлага убежище. Бягството под земята и в пещери е белег на проклятие (ср. Бит. 19:30-38). Така те се скриват (ср. Бит. 3:8) в пещерите и между скалите на планините (lex talionis** за тяхното лошо отношение към праведните: Евр. 11:38; ср. Съд. 7:25), и те казват на планините и на скалите: Паднете върху нас и ни скрийте от присъствието на Седящия на Престола, и от гнева на Агнето; защото великият ден на Неговия гняв дойде; и (Наум 1:6; Мал. 3:2) кой може да устои? Отново се потвърждава тълкуванието, което дадохме тук: Този текст не говори за Края на Света, а за Края на Израел през 70 г. от. Хр. Произходът на символизма, използван тук, е от пророчеството на Осия срещу Израел:\nЕфрем ще бъде засрамен,\nКолкото за Самария, царят й се отсече\nИ високите места на Авен, Израилевият грях, ще се съсипят;\nИ те ще рекат на планините: Покрийте ни! (Ос. 10:6-8)\nИсус цитира този текст по Своя път към разпятието, казвайки, че ще се изпълни върху идолопоклонническия Израел в живота на присъствуващите:\nИ след Него вървеше голямо множество от народ и от жени, които плачеха за Него. А исус се обърна към тях и рече: Дъщери ерусалимски, недейте плака за Мене, но плачете за себе си и за децата си; защото, ето идат дни, когато ще рекат: Блажени неплодните, и утробите, които не са раждали, и съсците, които не са кърмили. Тогава ще почнат да казват на планините: Паднете върху нас, и на хълмовете: Покрийте ни! (Лука 23:27-30)\nКогато църквите в Мала Азия са четяли за първи път това видение, пророкуваните осъждения вече са ставали; окончателният Край е наближавал бързо. Поколението, което е отхвърило Сина на Земевладелеца (ср. Мат. 21:33-45) скоро е щяло да крещи същите тези думи. Разпнатият и възкръснал Господ е идвал да унищожи отстъпниците. Това е щял да бъде великият Ден на изливащия се гняв на Агнето, Което те са заклали.\n R. H. Charles, A Critical and Exegetical Commentary on the Revelation of St. John, 2 vols. (Edinburgh: T. & T. Clark, 1920), Vol. 1, p. 158.\n Противно на текста в King James Version, който не се подкрепя от повечето ръкописи.\n 1 Кор. 16:22 (ср. Откр. 6:10); според Дидахията (Гл. 10), Мараната се повтаряло в края на литургията с причастието. Ако е вярна хипотезата на Джон Робинсън (че Дидахията е написана в периода от 40-60 г. от Хр.), това представлява заключителната молитва на всяко богослужение десетилетия преди Падането на Ерусалим. Виж неговия труд, John A. T. Robinson, Redating the New Testament (Philadelphia: The Westminster Press, 1976), pp. 324-27, 352.\n Това не е вярно за всички диспенсационалисти. Между несъгласните по тази точка съм щастлив да отбележа Henry Morris, The Revelation Record (Wheaton, IL: Tyndale House, 1983), p. 112, и Zane C. Hodges, “The First Horseman of the Apocalypse”: Bibliotheka Sacra 119 (1962), pp. 324ff.\n* Думата в Бит. 9:13-17, която на български е преведена “дъга,” е еврейската дума qesheth – лък. Бел. прев.\n Тази дума за корона (stephanos) е използвана седем пъти в Откровение относно Христос и Неговия народ (2:10; 3:11; 4:4, 10; 6:2; 12:1; 14:14).\n Ср. Св. Иреней, Против ересите, iv.xxi.3.\n John Calvin, Institutes of the Christian Religion, ii.v.19, Ford Lewis Battles, trans. (Philadelphia: The Westminster Press, 1960), p. 340. За превод на български, Жан Калвин, Институти на християнската религия.\n Йосиф Флавий, Юдейската война, ii.xviii.2; за да придобиете точна (и ужасяваща) картина за това, колко близо пророчествата в Откровение и Синоптичните Евангелия съответствуват на събитията от Последните Дни на Израел, водещи до обсадата на Ерусалим от Тит, е необходимо да прочетете Книги ii-iv от историята на Йосиф Флавий.\n Виж David Chilton, Productive Christians in an Age of Guilt-Manipulators: A Biblical Response to Ronald J. Sider (Tyler, TX: Institute for Christian Economics, third ed., 1985), pp. 92ff.\n Йосиф Флавий, Юдейската война, v.x.2.\n Austin Farrer, The Revelation of St. John the Divine (Oxford: At the Clarendon Press, 1964), p. 100. Дж. Масингберде Форд споменава заповед на Тит по време на обсадата на Ерусалим, маслинените градини и лозята да не бъдат повреждани (Revelation: Introduction, Translation, and Commentary [Garden City, NY: Doubleday and Co., 1975], p. 107).\n Гръцката дума е chloros, и просто означава зелен; използва се още два пъти в Откровение (8:7; 9:4), и веднъж в Марк (6:39). Преводачите обикновено я превеждат като блед, очевидно под твърдото убеждение, че след като няма такова нещо като зелен кон, не е възможно св. Йоан да е видял такъв.\n Виж Rousas John Rushdoony, Thy Kingdom Come: Studies in Daniel and Revelation (Tyler, TX: Thoburn Press,  1978), p. 145.\n Виж напр. Пс. 5, 7, 35, 58, 59, 68, 69, 73, 79, 83, 109, 137, 140. Общото название за тези и други текстове е Проклинащи псалми; но такъв израз може да е подвеждащ, тъй като повечето от Псалмите съдържат проклинащи раздели (проклятия) (ср. Пс. 1:4-6; 3:7; 6:8-10; 34:16; 37:12-15; 54:7; 104:35; 139:19-22), и всички Псалми са по естество проклинащи, тъй като в споменаването на благословенията върху праведните се предполага и обратното: Нечестивите са проклети.\n Виж David Chilton, Paradise Restored: A Biblical Theology of Dominion (Ft. Worth, TX: Dominion Press, 1985), pp. 22ff.\n Виж ibid., pp. 98ff., 133ff.\n Говорейки за библейския образ (ср. Бит. 1:7) на “твърдо” небе, Форд обяснява: “Преместването на небето като свитък, който се навива” ни води до образ не на папирусов или кожен свитък, а до свитък като двата медни свитъка, открити в Кумран. Идеята за шум се изявява по-драматично, ако читателят трябва да си представи метален свитък, който внезапно се свива.” J. Massyngberde Ford, Revelation: Introduction, Translation, and Commentary (Garden City, NY: Doubleday and Co., 1975), p. 100.\n Обратно на популярните тълкувания на текстовете, които говорят за вяра, преместваща планините (Мат. 17:20; 21:21; Марк 11:23), трябва да се отбележи, че този израз се среща в текстове, които говорят за идващия съд върху отстъпилия Ерусалим и неговото падение. В Писанието Ерусалим често е наричан “планината” (например Дан. 9:16); така светиите при жертвеника (6:9-11) са изобразени викащи във вяра, защото тази голяма планина ще падне. Така разрушаването на Ерусалим е изобразено отчасти, като горяща планина, която е хвърлена в морето (8:8; ср. Зах. 14:4).\n** lex talionis (лат.) – закон за възмездие; бел. прев.\n Виж James B. Jordan, Judges: God’s War Against Humanism (Tyler, TX: Geneva Ministries, 1985), pp. 114, 140.\n Кеърд достига забележителен връх сред абсурдните коментари със своето удивително твърдение, че “Божият гняв в Откровение, както навсякъде в Стария и в Новия Завет, не представлява личното отношение на Бога към грешниците, а безличен процес на отплата, изработван в хода на историята.” G. B. Caird, A Commentary on the Revelation of St. John the Divine (New York: Harper and Row, 1966), p. 91.


Лоша прогноза за събота! Много дъжд и опасни кодове!\nАвтор: Стоян Маджиров 14:02 / 02.08.2019 Коментари (0) 7859\nУтре за 19 области на страната е обявен "жълт" код за опасно време заради вятър, дъжд и гръмотевици, съобщават от НИМХ. Прогнозата за Бургаско: Ще има краткотрайни валежи от дъжд с гръмотевици. Има условия за градушки. Количества - 20-25 л/кв.м, на места до 30 л/кв.м. А ето пълната прогноза на синоптиците за страната:\nПрез следващото денонощие през страната ще премине добре изразен студен атмосферен фронт. През нощта от запад-северозапад облачността ще се увеличава и над западната половина от страната ще е предимно купесто-дъждовна. Ще има краткотрайни валежи от дъжд, на места и интензивни, придружени с гръмотевици и временно усилване на вятъра. Утре валежите ще обхванат и източните райони, на отделни места ще има значителни количества и градушки.\nСлед обяд от северозапад валежите ще спират и облачността ще се разкъсва. Вятърът ще се ориентира от запад-северозапад и ще е до умерен, в Дунавската равнина и Горнотракийската низина ще се усили до временно силен. С него ще нахлува хладен въздух и максималните температури ще са между 27° и 32°, в крайните югоизточни райони до 35°.


Home » 2016 » March (Page 7)\nКак можете да научите английски език? Един от най-лесните начини е да посещавате частни уроци или курсове по английски език. Точно за това днес ще ви направя кратка презентация на езиков център Давитоз. Езиковият център се намира в два от най-големите български градове – Варна и Бургас. Разбира се, всички желаещи да учат в Давитоз …\nВероятно много от вас имат проблем с гладенето на някои материи и дрехи. Ефреа се погрижи да събере най-полезните съвети дадени от професионалисти и да ви запознае с тях. Полезни съвети за гладене на дрехи от различни материи Преди да започнете да гладите 1. Много е важно преди да започнете да гладите да сортирате дрехите …\nОт самото си създаване, efrea.com е един различен онлайн магазин. Място, където не само да пазаруваш. Магазин, в който забавлението и комуникацията с нашите фенове са също толкова важни, колкото и продуктите, които предлагаме. „Чудния свят на Ефреа” е изпълнен с многобройни интересни предизвикателства. Едно от тях е и „Сбъдни мечтата с Ефреа” – уникално …


Горчиво алое / Aloe ferox ::: DoctorBG.com :::\nНачалоЗелена аптекаГорчиво алое / Aloe ferox\nАлое ферокс (Aloe ferox) или "горчивото" алое, расте в източните части на Южна Африка. Месестите му сивозелени, неопадащи листа са в основата на единично стъбло. От май до август на върха на стъблото има красиво съцветие от ярко червени или оранжеви цветчета.\nМедицинско приложение: горчивият жълт сок, който се извлича от листата (точно под повърхността им) се изсушава по древен метод. Образуват се тъмнокафяви парчета, подобни на твърда смола, известни в търговската мрежа като "алое на бучки" или "кейп алое". Този продукт не трябва да се бърка с "алое гел", който се получава от вътрешната месеста част на листата. Гелът е водниста смес от пектинови субстанции, аминокиселини, минерали, микроелементи, органични киселини и др. Използва се в лечебните продукти за коса и кожа. Смолата от алое (бучките) е широко разпространено слабително лечебно средство. По-голяма част от годишната продукция в ЮАР се изнася в чужбина. Популярната "шведска горчивка" съдържа кейп алое. Използва се и в народната медицина както за хора, така и за животни. Листата или корените, сварени във вода, се използват като слабително средство, а също при артрит, екзема, конюнктивит, високо кръвно и стрес. Пресен сок от листата на няколко вида алое се прилага външно при кожни раздразнения, синини и изгаряния.\nИзсушените листа на Алое марлотии са популярни при смесите да смъркане.\nДозировка: малка бучка кристал от кейп алое, около две главички на кибритена клечка, се вземат вътрешно като слабително. Не трябва да се използва по време на бременност. Половината от тази доза се взема при артрит. При конюнктивит и синузит се капят директно капки от пресния сок. Активни съставки: главната пургативна съставка е С-глюкозид алоин (барбалоин). Съдържанието на алоин варира между 8,5 и 32%, но за износ се изискват минимум 18%. Алоинът е сам по себе си не е пургатив, но в дебелото черво, под въздействие на бактериални ензими, се образува алое-емодин антрон, който предизвиква слабителното действие. Свойството на гела да лекува рани се дължи на гликопротеините и на овлажняващите му, изолиращи и защитни ефекти.


Още аргументи срещу нисковъглехидратните диети | Отслабване\nНачало › Диети › Още аргументи срещу нисковъглехидратните диети\nЗащо е опасно да ограничаваме въглехидратите\nДиетите, в които въглехидратите са силно ограничени (но за сметка на това с повече мазнини и протеини), търпят силни критики. Ето още едно мнение в полза на критиците на хранителния режим: диетите с повече мазнини и протеини повишават холестерола до притеснителни нива.\nИзследването е проведено от норважки учени върху група здрави жени с нормални килограми. След като в продължение на четири седмици спазвали диета с малко въглехидрати, открили значително повишаване на холестерола – средно с 33%, а на лошия холестерол с 40%.\nТези цифри са силно притеснителни, тъй като повишават риска от сърдечно- съдови заболявания. Вместо въглехидрати, в тези диети са завишени приема на мазнини и въглехидрати, сред които: червено месо, яйца, риба, сирене.\nПриемът на плодове, зеленчуци, хляб, ориз, паста и мляко са силно ограничени. Най- препоръчителните нива на дневен прием на въглехидрати, според повечето хранителни експерти, е между 50% и 60%. Това означава, че в основата на храненето ни трябва да са: хляб, бобовите култури, ориза, плодовете и зеленчуците.\nДруг проблем с нисковъглехидратните диети е загубата на мускулна маса. Освен това повишават нивата на пикочната киселина, което пък увеличава риска от камъни в бъбреците.\nДруги проблеми са появата на дефицит на витамини и минерали, риск от остеопороза, и др.\n‹ Студът ни помага да отслабнем – ето защо:\nНаистина ли закуската ни помага да отслабнем? ›\nС етикет: въглехидрати, диети, диети с малко въглехидрати, мазнини, нисковъглехидратни диети, отслабване, протеини, протеинови диети


Разнообразието от продукти, които ще откриете при бойлери ООД, ще съответстват напълно на очакванията ви\nРазвиващият се пазар и всички продукти на Бойлери ООД\nВ наши дни пазарът показва множество и разнообразни продукти, като например тези на Бойлери ООД, които задоволяват характерните нужди и потребности на потребителите. Както казваме ние, от Бойлери ООД, в следствие на това, че пазарът за всякакви продукти в днешно време е в огромна степен усъвършенстван, искането ви определено ще е задоволено. Клиентите на Бойлери ООД са сигурният ни партньор и затова ние искаме да бъдем по същия начин силен и надежден дистрибутор на техните продукти. Пазарът в този момент до висока степен дефинира и отношението на множество производители и търговци към техните потребители, но за Бойлери ООД най-важен е крайният потребител и желаните от него продукти.\nКак намират място на пазара всички продукти на Бойлери ООД\nСпоред експертите на Бойлери ООД добрата стратегия за продължителен и успешен бизнес е нестихващият стремеж към усъвършенстване. Ние от Бойлери ООД искаме не само да зарадваме всички наши потребители и да стигнем до перфектните продукти, които удовлетворяват всички техни очаквания, а и да ги надхвърлим. Доверете се на Бойлери ООД , за да си помогнем един на друг – превърнете се в нашата посока за развитие, а ние ще ви покажем прогреса, който бихте искали да видите.\nУникалност на продуктите на Бойлери ООД\nСпоред специалистите на Бойлери ООД, когато целият асортимент от продукти, които са налични в магазина са страхотни, това значи, че те са разпознаваеми, оригинални и революционни. Според специалистите на Бойлери ООД да изберат по-изгодното за тях самите представлява цел, присъща на множество хора. Един артикул е оригинален, само при положение, че отговаря точно на вашите очаквания и даже ги надминава – точно това е стремежът на Бойлери ООД. Изберете съвременната тенденция, която ви подхожда, с изработения от Бойлери ООД онлайн магазин.\nВ представените от Бойлери ООД уникални оферти ще попаднете на по-изгодни продукти за вашия изтънчен нюх, без значение дали сте смели, или сте прагматични. Стойностите на предлаганите от Бойлери ООД продукти са по вашите способности.\nПотребителите на Бойлери ООД – свидетелство за успеха на нашите продукти\nНие от Бойлери ООД можем да се похвалим с голямо количество именити купувачи, пазаруващи предоставените от нас продукти. В екипа на Бойлери ООД основен двигател са хората, които пазаруват при нас и техните очаквания и потребности. Знаем, че имаме възможностите да сме от полза за клиентите на Бойлери ООД и поради тази причина не бихме искали да спираме пред каквото и да е, за да израстваме и да актуализираме всичките си продукти.\nВ обобщение ще акцентираме на продуктите на Бойлери ООД\nНие от Бойлери ООД ви представяме високо ниво на качество, добри цени и образцово ниво на работа. Мисията на Бойлери ООД е да помагаме на клиентите ни да подобрят живота си. Накрая бихме желали да дадем израз на нашата признателност на всеки един клиент, който се е доверил на Бойлери ООД. пазаруване дава възможността да знаете кой е полезния избор и ние от Бойлери ООД целим да ви улесним конкретно в тази дейност. Предпочетете Бойлери ООД, защото ние сме се посветили на вас и вашите нужди и потребности.


Риболов на дъно | Ribarnik.com\nРиболов на дъно RSS Feed\nRibarnik.com 0 2032\nПредполагаме, че всеки рибар си задава този въпрос... за това къде е шаранът и дали е възможно да го хванем по това време на годината (зимата) ... Оказва се, че шаранът през зимата е там, където е през лятото, на любимите си места, но по това време става бавен и муден.Характеристиката на това време на годината е ниската температура на водата и ..\nRibarnik.com 0 2422\nКак да уловите трофеен кефал\nТрадиционните видове стръв са на ход, когато се търсят едри кефали през зимата. Риболовът може да е бавен, но наградата е голяма. Ето няколко полезни съвета, които ще ви помогнат да уловите своя трофей!Големите кефали обичат да се крият в дупките под надвисналите клони на храсти и дървета, в дупките между потопените коренища, извън главния по..\nRibarnik.com 0 7685\nТолстолобът – Как живее, как се лови?\nМежду многобройните сладководни риби толстолобът, който може да достигне тегло от 90 кг, си остава загадка за многобройните риболовци. Как живее, как се лови? Толстолобът, наричан още и „китайски филтърен шаран“, е с произход река Амур, границата между Сибир и Китай. Тази голяма риба от семейство шаранови се храни с планктон и филтрира огромни кол..\nRibarnik.com 0 1460\nПодготовка и важни особености при риболовa на Шаран\nПодготовка Първият въпрос, който си задаваме е – къде да ловим? Оценяваме къде шансовете да хванем шаран са най-добри. След като сме се спрели на подходящ водоем, провеждаме необходимата предварителна подготовка. Ако не сме безразлични към това каква риба ще хванем, трябва да сме наясно с някои факти за водоема, в който ловим и навиците на шарана ..\nRibarnik.com 0 7178\nРека ДУНАВ – риболов на дъно\nНа дъно – това е най-разпространеният начин на риболов по река Дунав. Всеки риболовец притежава поне една въдица, пригодена за улов на едри дунавски риби, която не пропуска да заметне дори и така, за всеки случай, разчитайки повече на късмет, отколкото на някаква закономерност. Вероятността за това обаче е твърде минимална. Ако искате да уловите бя..\nRibarnik.com 0 1493\nКак да вържем възел Гринер\nТози възел се използва широко от любители риболовци, състезатели и шаранджии по цял свят за връзване на куки и вирбели към основното влакно, повод дори и плетено влакно.Това е много здрав и надежден възел, който задължително трябва да се навлажни преди да бъде стегнат.Тъй като този възел се прави с малко намотки над вирбела или ухото на кук..\nRibarnik.com 0 3033\nКак да използваме тежестите при риболов\nПредназначението на тежестта е да задържи кукичката със стръвта на точно фиксирано място. При риболов „НА ЛЕКО“ тя трябва да бъде балансирана така, че плувката да заеме вертикално положение, като по-голямата част от нея остане под водата. На силни течения, големи дълбочини и при ветровито време се употребяват по-големи тежести и съответно по-големи..\nRibarnik.com 0 3059\nРиболов на СОМ – най-голямата хищна риба\nОписание и обитаване Сомът е разпространен в средните части на Европа и Средна Азия. Той предпочита бавно течащите води, характерни за долните течения на реките, блатата и други водоеми с тинести дъна. У нас той е най-едрият представител на рибите. Обикновено обитава Дунав и долните течения на притоците и, Марица, Арда, Тунджа, Струма, Места, Кам..\nRibarnik.com 0 17571\nРиболов на ШАРАН и неговите особености\nШаранът е широко разпространен в много страни, почти в цяла Европа и Азия. Това в значителна степен се дължи на изкуственото му развъждане и разселване, което в нашия континент е започнало още през средните векове. Оттогава до наши дни са обособени няколко раси шарани, които се различават най-много по формата на тялото и по люспите, с които е покри..